Lover Come Back (cinta de 1961)

:*Iste articlo ye sobre una cinta estausunidense de comedia romantica; ta atros usos, se veiga *'Lover Come Back** y **Lover Come Back (cinta)***.

***Lover Come Back*** (títol orichinal en [[Idioma anglés|anglés]], en [[Idioma aragonés|aragonés]] ***L'amant que torna***, estrenada en [[Aragón]] con o títol en [[Idioma castellano|castellano]] de ***Pijama para dos***, en aragonés ***Pichama ta dos**'') ye una [[cinta]] de [[cine estausunidense]] de [[cine de comedia]] [[Cine de romance|romantica]] estrenada l'anyo [[1961]], dirichida por [[Delbert Mann]] seguntes un [[guión orichinal]] de [[Stanley Shapiro]] y [[Paul Henning]], con una [[banda sonora orichinal]] de [[Frank De Vol]], una [[dirección de fotografía]] d'[[Arthur E. Arling]], una [[producción cinematografica]] de [[Robert Arthur]], [[Martin Melcher]] y [[Stanley Shapiro]] ta las [[Productora cinematografica|productoras]] ''[[7 Pictures]]'', ''[[Nob Hill Productions Inc.]]'' y ''[[Arwin Productions]]'', y on un [[elenco]] d'[[actor]]s formau, entre d'atros, por [[Rock Hudson]], [[Doris Day]], [[Tony Randall]], [[Edie Adams]], [[Jack Oakie]], [[Jack Kruschen]], [[Ann B. Davis]], [[Joe Flynn]], [[Howard St. John]], [[Karen Norris]], [[Jack Albertson]], [[Charles Watts]], [[Donna Douglas]] y [[JoAnne Ludden-Paige]].

''Jerry Webster'' ye un executivo d'una [[achencia publicitaria]] de [[Nueva York]] con a-saber-lo d'exito, basau en conseguir os suyos contractos organizando borinas ta los duenyos d'as interpresas que buscan una achencia publicitaria y conseguindo-les citas con mullers atractivas. Bel día li roba, fendo servir ixas tecnicas, un important contracto a ''Carol Templeton'', qui treballa en una atra achencia publicitaria, y ista decide denunciar-lo debant de l**Ad Council*, o consello regulador d'a [[publicidat]] en os [[Estaus Unius]]. Recurrindo a la suya tecnica habitual, *Jerry* ninvía a testificar a una mesacha bien atractiva que consigue embelesar a los miembros d'xe comité, paralizando la denuncia. Tanimientres, *Jerry* li heba prometiu a la mesacha estar a protagonista d'una important campanya publicitaria como [[modelo]], y ha organizau una sesión de grabacions con ella anunciando *VIP*, un producto inexistent. Lo suyo obchectivo yera nomás que enganyar-la, pero su chefe creye que ha ixuplidau fer a campanya publicitaria y fa que os spots publicitarios de *VIP* s'emitan por todas as cadenas de televisión. Ta evitar una nueva denuncia por fer publicidat d'un producto inexistent, *Jerry* se veye obligau a buscar un [[quimico]] ta que elabore bel producto que pueda vender-se con o nombre de *VIP*. Cuan *Carol* lo descubre, decide explicar a situación a lo quimico ta evitar-lo, pero cuan troba a lo quimico, lo trafuca con *Jerry*, y ye asinas a *Jerry* a qui quiere convencer. Iste s'aproveita d'a situación y aparenta estar un quimico timido, conseguindo encantuchar-la, amás de conseguir dar tiempo a lo quimico ta que elabore lo producto. Cuan *Carol* presenta la suya nueva denuncia, *Jerry* consigue presentar o producto que ha elaborau lo quimico: unas galletas que en realidat son [[alcol]] cuasi que puro. Cuan las preban en *Ad Council*, toz s'enferian, incluyius *Jerry* y *Carol*. Cuan toz dos dispertan, chuntos en o mesmo [[leito]] d'un [[hotel]], descubren que s'han casau.

A cinta s'ambienta en a suya epoca actual ([[1961]]) en a ciudat de [[Nueva York]], y las suyas escenas se filmoron en os *Universal Studios* en [[Universal City]] en [[California]].

*Lover Come Back'' ye una cinta que ha recibiu bels premios y nominacions, en destacando una nominación a los Premios Oscar en a suya 34<sup>ena</sup> edición a lo Millor Guión Orichinal y una nominación a los Premios Globos d'Oro en a suya 19<sup>ena</sup> edición a lo Millor Actor Segundario.

## Elenco

## Se veiga tamién
* Cine en 1961.
* Cintas de 1961.

## Referencias